# Referat fra FAU-møte 18.11.21

**Til stede:** Lena Horgen Egeland, Julianne Kaalaas Håland, Lene Habbestad, Marielle Oline Torsvik, Margrete Moldestad Hopland, Per Kristian Knutsen, Stig Alvheim, Odd Jarle Kleppe, Silje Ulveseth, Nina E. Nordvik, Richard Cudmore og Bernt Roald Nordvik,

# Roller i FAU

Nestleder: Stian Stenehjem
Referent: Marielle Oline Torsvik
Nestleder i SU: Odd Jarle Kleppe

# Disco 25 og 26.november

Torsdag 25 november blir det disco i gymsalen for 5-7 trinn kl 18.00-19.30.

Fredag 26 november blir det disco i gymsalen for 1-4 trinn kl 18.00-19.30.

Alle trinn har fordelt oppgaver i foreldregruppa:

* 2 foreldre fra hvert trinn skal være med å rigge til, med oppmøte 30 minutter før.
* 4 foreldre fra hvert trinn skal hjelpe til under discoen. Her er oppgavene servering på kjøkkenet av kaker og anna bakst, ansvar for musikk, passe på at alle barna har det bra og at alle holder seg inne i gymsalen med disco eller spill aktiviteter i gangen.
* 2 foreldre fra hvert trinn skal være med under opprydning og må være på plass til kl 19.30.
* 4 foreldre fra hvert trinn skal bake til discoen som må leveres i gymsalen.
* FAU kjøper inn drikke.
* Representanter fra FAU vil være tilstede på begge dagene og ha hovedansvaret.

Elevrådet er godt engasjert i discoen og elevrådsrepresentantene fra 5-7 trinn skal også delta på discoen for 1-4 trinn. De har ansvar for musikk, spilleliste og aktiviteter.

# Juleverksted 9.desember

I år igjen blir det arrangert juleverksted på Ulveset skole. Det blir torsdag 9.desember kl 17.00-19.00 for alle klassetrinn. Det blir ulike aktiviteter rundt på skolen.

Aktiviteter og ansvar:

* Pepperkakebaking: Stig, Julianne, Marielle, Nina og Per Christian
* Treverk: Stian
* Lysstøyping: Jan
* Julekort: Margrethe
* Julepynt: Lene og Lena

Det blir servering av pølser og saft.

# Skålvik elever til Ulveset skole

FAU er ikke negativ til at elevene fra Skålvik skole skal begynne på Ulveset skole dersom skolen forbedres. FAU har diskutert saken og komt med punkter som må forbedres dersom elevene skal starte på Ulveset. Disse punktene gjelder blant annet: Inneklima, ressurser, trafikkflyt og parkering, SFO sine lokaler, gjennomgang av tilstandsrapport m.m. Veien videre blir å undersøke nærmere for å få informasjon om tidsperspektiv, tidligere erfaringer fra andre skoler (Foldnes/Brattholmen) og utarbeide kriterier for en eventuell overflytting av elever. FAU er likevel opptatt av at dersom overflyttingen skjer må vi gjøre det vi kan for at de nye elevene skal føle seg godt tatt imot og ivaretatt.

# Saker til SU

FAU diskuterer saker som blir presentert av de ulike representantene fra de ulike trinnene.

# Ny skole på vestsiden

Ny skole har vært et stort tema helt fra februar 2021, og vært oppe til diskusjon på alle møter. FAU har hatt møte med Jostein Foldnes (leder for mulighetsstudiet) både i vår og i høst, der vi har fått delt våre meninger og skepsis til ny skole. Vi har mottatt informasjon og han har fått informasjon fra oss. Innad i FAU har vi diskutert hva vi tenker om ny skole. Fokuset har vært på ny skole, trygg skolevei og at skolen skal ligge på Ulveset. FAU har utarbeidet et tilsvar til kommunen og saken er nå utsatt til 8.desember på bakgrunn av aksjonsgruppen. Aksjonsgruppen består av engasjerte foreldre som vil bevare Ulveset skole. På FAU møte 18.november er aksjonsgruppen til stede og vi blir enig i at arbeidet videre blir å ha fokus på tomten. Vi vil at en eventuell ny skole/restaurering av gammal skole skal bli på Ulveset der den ligger i dag. Videre før saken skal taes opp igjen skal FAU ha møte med ordføreren og Jostein Foldnes. De skal også på befaringer av tomtene.

# Eventuelt

Ingen saker på eventuelt

Referent: Marielle Oline Torsvik